CELEX: C2006/165/15
Language: fi
Date: 2006-07-15 00:00:00
Title: Asia C-509/04: Yhteisöjen tuomioistuimen tuomio (ensimmäinen jaosto)  18.5.2006  (Hoge Raad der Nederlandenin (Alankomaat) esittämä ennakkoratkaisupyyntö) — Magpar VI BV v. Staatssecretaris van Financiën (Pääoman hankinnasta kannettavat välilliset verot — Direktiivi 69/335/ETY — 7 artiklan 1 kohdan b alakohta ja b alakohdan a alakohta — Pääomansijoitusvero — Vapautus verosta — Edellytykset — Yhtiöosuuksien omistaminen viiden vuoden ajan)

15.7.2006   
            
            
               FI
            
            
               Euroopan unionin virallinen lehti
            
            
               C 165/9
            
         Yhteisöjen tuomioistuimen tuomio (ensimmäinen jaosto) 18.5.2006 (Hoge Raad der Nederlandenin (Alankomaat) esittämä ennakkoratkaisupyyntö) — Magpar VI BV v. Staatssecretaris van Financiën
   (Asia C-509/04) (1)
   
   (Pääoman hankinnasta kannettavat välilliset verot - Direktiivi 69/335/ETY - 7 artiklan 1 kohdan b alakohta ja b alakohdan a alakohta - Pääomansijoitusvero - Vapautus verosta - Edellytykset - Yhtiöosuuksien omistaminen viiden vuoden ajan)
   (2006/C 165/15)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: Magpar VI BV
   
      Vastaaja: Staatssecretaris van Financiën
   Oikeudenkäynnin kohde
   Ennakkoratkaisupyyntö — Hoge Raad der Nederlanden — Pääoman hankintaa koskevista välillisistä veroista 17 päivänä heinäkuuta 1969 annetun neuvoston direktiivin 69/335/ETY (EYVL L 249, s. 25) 7 artiklan 1 kohdan b alakohdan a alakohdan, joka on lisätty pääoman hankintaa koskevista välillisistä veroista annetun direktiivin 7 artiklan 1 kohdan b alakohdassa tarkoitetun tiettyjä yritysten uudelleenjärjestelyjä koskevan pääomansijoitusveron alennetun verokannan soveltamisalan muuttamisesta 9 päivänä huhtikuuta 1973 annetulla neuvoston direktiivillä 73/79/ETY (EYVL L 103, s. 13), tulkinta — Yhtiöosuudet, joita toisella yhtiöllä ei enää ole omistuksessaan sulautumisen vuoksi — Viiden vuoden määräaika — Osuuksien luovutuksen käsite
   Tuomiolauselma
   
               1)
            
            
               Pääoman hankintaa koskevista välillisistä veroista 17 päivänä heinäkuuta 1969 annetun neuvoston direktiivin 69/335/ETY, sellaisena kuin se on muutettuna pääoman hankintaa koskevista välillisistä veroista annetun direktiivin 7 artiklan 1 kohdan b alakohdassa tarkoitetun tiettyjä yritysten uudelleenjärjestelyjä koskevan pääomansijoitusveron alennetun verokannan soveltamisalan muuttamisesta 9 päivänä huhtikuuta 1973 annetulla neuvoston direktiivillä 73/79/ETY ja 10.6.1985 annetulla neuvoston direktiivillä 85/303/ETY, 7 artiklan 1 kohdan b alakohtaa ja b alakohdan a alakohtaa on tulkittava siten, että kun viiden vuoden määräajassa siitä, kun ensimmäinen pääomayhtiö on hankkinut toisen pääomayhtiön yhtiöosuuksia pääomansijoitusverosta vapautetun yhtiöosuuksien vaihdolla toteutetun sulautumisen yhteydessä, sillä ei enää ole omistuksessaan näitä osuuksia, koska toinen yhtiö on sittemmin itse sulautunut kolmannen pääomayhtiön kanssa ja lakannut tämän vuoksi olemasta olemassa, ja ensimmäinen yhtiö on saanut vastikkeeksi kolmannen yhtiön yhtiöosuuksia, asianomaisen säännöksen a alakohdassa säädettyä alun perin hankittujen yhtiöosuuksien viiden vuoden luovuttamiskieltoa ei sovelleta ensimmäisen yhtiön omistamiin kolmannen yhtiön yhtiöosuuksiin.
            
         
               2)
            
            
               Sillä, että direktiivin 69/335 7 artiklan 1 kohdan b alakohdan a alakohdan toisen alakohdan toisessa virkkeessä viitataan niiden yhtiöosuuksien ”luovutukseen”, jotka yhtiöllä on omistuksessaan pääomansijoitusverosta vapautetun toimen seurauksena, ei ole merkitystä ensimmäiseen kysymykseen annettavan vastauksen kannalta.
            
         
      (1)  EUVL C 31, 5.2.2005.